**Mór Városi Önkormányzat Képviselő-testületének**

**9/2019. (IV.3.) önkormányzati rendelete**

**a legeredményesebb móri tanulók elismeréséről**

Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** E rendelet hatálya kiterjed Mór város közigazgatási területén működő valamennyi iskolára (a továbbiakban: iskola).

**2. §** Mór Városi Önkormányzat anyagi támogatásával az intézményvezető az iskola legjobb eredményt elérő, móri állandó lakhelyű tanulói közül, a tantestület javaslata alapján, évenként egy tanulót az iskola legeredményesebb móri tanulója elnevezésű elismerésben (a továbbiakban: elismerés) részesíti.

**3. §** (1) Az elismerés formája

a) alapfokú oktatást végző iskolák esetében oklevél és könyvjutalom 5.000-8.000,- Ft értékben,

b) középiskolák esetében oklevél és könyvjutalom 10.000-13.000,- Ft értékben.

(2) Az (1) bekezdésben meghatározott elismerés anyagi fedezetét Mór Városi Önkormányzat Képviselő-testülete az éves költségvetési rendeletében biztosítja.

**4. §** Az elismerést minden évben a tanévzáró ünnepély keretében a polgármester vagy az általa megbízott személy adja át.

**5. §** Ez a rendelet a kihirdetését követő napon lép hatályba.

**6. §** Hatályát veszti Mór Városi Önkormányzat Képviselő-testületének a legeredményesebb móri tanulók elismeréséről szóló 26/2015. (VI.30.) önkormányzati rendelete.

 Fenyves Péter Dr. Ujszászi György Szabolcs

polgármester jegyző

Záradék:

A rendeletet 2019. április 3. napján kihirdettem.

 Dr. Ujszászi György Szabolcs

 jegyző